stanford-oval/wikipedia huggingface dataset:
วัดส้มเกลี้ยง (อำเภอบางกรวย)

สำหรับวัดส้มเกลี้ยงแห่งอื่น ดูที่ วัดส้มเกลี้ยง (อำเภอบางใหญ่)
| วัดส้มเกลี้ยง |
| --- | --- |

ชื่อสามัญ: วัดส้มเกลี้ยง, วัดสังฆเดชา
ที่ตั้ง: เลขที่ 35 หมู่ที่ 2 ถนนอัจฉริยะพัฒนา ตำบลบางคูเวียง อำเภอบางกรวย จังหวัดนนทบุรี 11130
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดส้มเกลี้ยง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมฝั่งตะวันออกของคลองขื่อขวาง ในหมู่ที่ 2 บ้านคลองขื่อขวาง ตำบลบางคูเวียง อำเภอบางกรวย จังหวัดนนทบุรี มีที่ดินตั้งวัดเนื้อที่ 20 ไร่ และมีที่ธรณีสงฆ์จำนวน 3 แปลง เนื้อที่ 23 ไร่ 40 ตารางวา
วัดส้มเกลี้ยงสร้างเมื่อประมาณ พ.ศ. 2390 ในสมัยกรุงรัตนโกสินทร์ตอนต้น ไม่ทราบนามและประวัติผู้สร้าง แต่เดิมมีชื่อว่า วัดสังฆเดชา และเปลี่ยนชื่อมาเป็น "วัดส้มเกลี้ยง" ในภายหลัง วัดได้รับพระราชทานวิสุงคามสีมาเมื่อวันที่ 2 สิงหาคม พ.ศ. 2489 เขตวิสุงคามสีมากว้าง 40 เมตร ยาว 80 เมตร ด้านการศึกษา ทางวัดได้ให้ทางราชการสร้างโรงเรียนและสถานีอนามัยบนที่ดินวัด
อาคารและเสนาสนะสำคัญของวัดส้มเกลี้ยงได้แก่ อุโบสถ กว้าง 40 เมตร ยาว 40 เมตร สร้างเมื่อ พ.ศ. 2497 กุฏิสงฆ์ จำนวน 15 หลัง หอสวดมนต์ สร้างเมื่อ พ.ศ. 2497 ศาลาการเปรียญ และวิหาร
รายนามเจ้าอาวาส

หลวงพ่อปั้น
หลวงพ่อเที่ยง
หลวงพ่อไพย์
พระครูธีรวัฒนาภรณ์ (สมจิตร์ เวมํสโร)
วัดสมานมิตร (จังหวัดนครราชสีมา)

| วัดสมานมิตร |
| --- | --- |

ที่ตั้ง: ตำบลหนองงูเหลือม อำเภอเฉลิมพระเกียรติ จังหวัดนครราชสีมา
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดสมานมิตร เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหนองงูเหลือม อำเภอเฉลิมพระเกียรติ จังหวัดนครราชสีมา  มีเนื้อที่ 23 ไร่ 2 งาน 30 ตารางวา ปัจจุบันมีพระครูโอภาสศีลคุณ (หลวงพ่อไสว) เป็นเจ้าอาวาสวัดสมานมิตร และ พระปลัดจรูญ โกสโล เป็นรองเจ้าอาวาส
วัดสมานมิตรเดิมเรียกว่า วัดเสม็ด  ตามชื่อของหมู่บ้านและมีต้นเสม็ดขึ้นอยู่ทางทิศตะวันตกของวัดจำนวนมาก ต่อมาเปลี่ยนชื่อมาเป็น "วัดสมานมิตร" เนื่องจากวัดนี้เป็นศูนย์รวมแรงศรัทธาของชาวบ้านเสม็ดและชาวบ้านโพธิ์น้อยที่มักจะมาทำบุญร่วมกัน แสดงถึงความสมานฉันท์ของชาวบ้านทั้งสองหมู่บ้าน ได้รับพระราชทานวิสุงคามสีมา เมื่อวันที่ 5 ธันวาคม พ.ศ. 2439 ได้รับพระราชทานวิสุงคามสีมาครั้งหลังเมื่อวันที่ 29 มิถุนายน พ.ศ. 2559
อาคารเสนาสนะที่สำคัญ ได้แก่ อุโบสถหลังใหม่ ภายในประดิษฐานพระพุทธชินราช (จำลอง) นอกจากนี้ใต้ฐานของอุโบสถยังเป็นที่สำหรับการทำพิธีลอดโบสถ์ และเป็นที่ประดิษฐานพระพุทธรูปหลวงพ่อโสธรจำลอง พระแก้วมรกตจำลอง และพระประจำวันเกิด ส่วนอุโบสถเก่า ภายในมีรูปหล่อหลวงพ่ออ๊อด โอภาโส อดีตเจ้าอาวาสวัดสมานมิตร หลวงพ่อดีวัดหนองจอก และหลวงพ่อจำลอง สิริภทฺโธวัดหนองจอก หลวงปู่ใหญ่เฉลิมพระเกียรติ เป็นพระพุทธรูปสมเด็จองค์ปฐมองค์แรกที่ใหญ่ที่สุดในอำเภอเฉลิมพระเกียรติสร้างเพื่อเทิดพระเกียรติในพระบาทสมเด็จพระมหาภูมิพลอดุลยเดชมหาราช บรมนาถบพิตร ขณะทรงครองราชย์ ครบ 70 พรรษา
วัดสมัยคงคา

| วัดสมัยคงคา |
| --- | --- |


ที่ตั้ง: ตำบลเกาะพะงัน อำเภอเกาะพะงัน จังหวัดสุราษฎร์ธานี
ประเภท: วัดราษฎร์
นิกาย: มหานิกาย
พระพุทธรูปสำคัญ: หลวงพ่อเพชร
 สถานีย่อยพระพุทธศาสนา
วัดสมัยคงคา เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเกาะพะงัน อำเภอเกาะพะงัน จังหวัดสุราษฎร์ธานี
วัดสมัยคงคาตั้งวัดเมื่อ พ.ศ. 2175 ได้รับพระราชทานวิสุงคามสีมาเมื่อวันที่ 20 ตุลาคม พ.ศ. 2517 สันนิษฐานว่าคงเป็นวัดแห่งแรกของเกาะพะงัน เพราะชุมชนแรกบนเกาะนั้นคือ ชุมชนโฉลกบ้านเก่า (ตะโล๊ะ-บาเกา)
อาคารเสนาสนะภายในวัด ได้แก่ อุโบสถหลังใหม่สร้างแทนอุโบสถหลังเดิม คาดว่าสร้างขึ้นก่อน พ.ศ. 2500 ภายในประดิษฐาน พระพุทธยอดมงคล พระประธานประจำโบสถ์ปางมารวิชัย มีการสร้างใบเสมากำแพงล้อมรอบอุโบสถ ใบเสมามีการประดิดประดอยลวดลายอย่างสวยงาม กุฏิเจ้าอาวาสสร้างขึ้นเมื่อ พ.ศ. 2502 แต่เดิมเป็นห้องสมุด มีลักษณะเป็นเรือนไทยภาคใต้ เป็นอาคาร 2 ชั้น ครึ่งปูนครึ่งไม้ ภายในบริเวณกำแพงอุโบสถยังปรากฏกองอิฐโบราณ น่าจะเป็นอิฐที่ใช้ประกอบเจดีย์โบราณ หรืออาจเป็นอิฐจากอุโบสถหลังเก่า วัดยังมีบ่อน้ำศักดิ์สิทธิ์ สร้างขึ้นด้วยอิฐชนิดเดียวกับอิฐในกองอิฐโบราณ เชื่อกันว่าหากดื่มน้ำในบ่อจะสามารถรักษาโรคภัยไข้เจ็บ อาการปวดเมื่อยร่างกาย และเป็นบ่อน้ำที่มีน้ำตลอดทั้งปี
วัดกระชงคาราม

| วัดกระชงคาราม |
| --- | --- |

ชื่อสามัญ: วัดกระชงคาราม (วัดกระชงค์นอก)
ที่ตั้ง: ตำบลบ้านหลุม อำเภอเมืองสุโขทัย จังหวัดสุโขทัย 64000
ประเภท: วัดราษฎร์
นิกาย: เถรวาท
เจ้าอาวาส: พระครูวรธรรโมทัย (สุนทร ป.ธ.๔, พธ.บ.)
กิจกรรม: ศาสนสถานในพระพุทธศาสนาที่มีกิจกรรมเชิงพุทธตลอดปี/ศูนย์ศึกษาพระพุทธศาสนาวันอาทิตย์
 สถานีย่อยพระพุทธศาสนา
วัดกระชงคาราม เป็นวัดของคณะสงฆ์เถรวาท สังกัดมหานิกาย ตั้งอยู่ที่ตำบลบ้านหลุม อำเภอเมืองสุโขทัย จังหวัดสุโขทัย วัดกระชงคาราม มีประวัติการก่อสร้างเมื่อ 14 ธันวาคม พ.ศ. 2521 โดยได้รับการบริจาคที่ดินจากนายสุวัฒน์ สิงหบุระอุดม วัดได้รับการตั้งชื่อตามหมู่บ้านที่ตั้ง มีพื้นสร้างวัดมีเนื้อที่ 15 ไร่ 1 งาน 42 ตารางวา
ศาสนสถาน

อุโบสถ
ศาลาการเปรียญ
ฌาปนสถาน/ศาลาคู่เมรุ
กุฏิที่พำนักสงฆ์
ลำดับเจ้าอาวาส

พระครูวรธรรโมทัย (สุนทร ป.ธ.๔, พธ.บ.)
แหล่งข้อมูลเกี่ยวข้อง

สำนักงานวัฒนธรรมจังหวัด เก็บถาวร 2011-01-28 ที่ เวย์แบ็กแมชชีน
วัดพระศรีรัตนมหาธาตุ (จังหวัดสุพรรณบุรี)

| วัดพระศรีรัตนมหาธาตุ |
| --- | --- |


ที่ตั้ง: ตำบลรั้วใหญ่ อำเภอเมืองสุพรรณบุรี จังหวัดสุพรรณบุรี
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดพระศรีรัตนมหาธาตุ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมฝั่งแม่น้ำสุพรรณบุรี ในตำบลรั้วใหญ่ อำเภอเมืองสุพรรณบุรี จังหวัดสุพรรณบุรี
ประวัติ

วัดพระศรีรัตนมหาธาตุตั้งอยู่ในย่านเมืองสุพรรณุบรีเก่า ได้รับการสถาปนาขึ้นแต่เมื่อใดไม่ปรากฏหลักฐานระบุให้ทราบ จนเมื่อ พ.ศ. 2456 ได้พบลานทองจารึกภาษามคธด้วยอักษรขอม (จารึกหลักที่ 47) จากองค์พระปรางค์ พรรณาถึงปฏิสังขรณ์พระปรางค์ซึ่งชำรุดให้คืนดีและจากจารึกพวัดส่องคบ จังหวัดชัยนาท (จารึกหลักที่ 58) พรรณาถึงเจ้าเมืองขุนเพชรสารว่า ได้เคยทำบุญอุทิศบ้านเรือนถวายวัดพระศรีรัตนมหาธาตุเมืองสุพรรณบุรี จารึกหลักนี้บอกศักราชเป็น 770 เทียบตรงกับ พ.ศ. 1951 ย่อมเป็นหลักฐานได้ว่า วัดพระศรีรัตนมหาธาตุได้รับการสถาปนาก่อนปีดังกล่าว
โบราณสถาน

พระปรางค์ประธาน สันนิษฐานว่าเป็นปรางค์สมัยอยุธยาตอนต้น จากจารึกหลักที่ 47 อาจสันนิษฐานว่า พระจักรพรรดิ กษัตริย์พระองค์หนึ่งแห่งโยชฌา (อโยธยาหรือกรุงศรีอยุธยา) ทรงสร้างไว้ แล้วพระราชาธิราช ซึ่งเป็นโอรสทรงสร้างซ่อมให้สูงกว่าเดิม สันนิษฐานว่าพระเจ้าจักรพรรดิ ในจารึกหลักที่ 47 คือพระราชบิดาของสมเด็จพระนครอินทราธิราช  ขณะที่วินัย พงศ์ศรีเพียร เชื่อว่าปรางค์องค์นี้มีมาก่อนสร้างกรุงศรีอยุธยา และเห็นว่ากษัตริย์สองพระองค์นี้คือพระเจ้าอยู่หัวทองเดิม (พระสัสสุระของพระเจ้าอู่ทองรามาธิบดีที่ 1) กับขุนหลวงพะงั่ว ส่วนหม่อมเจ้าสุภัทรดิศ  ดิศกุล เห็นว่าปรางค์ประธานนี้มีรูปแบบหลายประการที่สอดคล้องกับแบบแผนของปรางค์ประธานวัดราชบูรณะ ซึ่งสร้างขึ้นในปี พ.ศ. 1967 จึงเชื่อว่าปรางค์ประธานวัดพระศรีรัตนมหาธาตุ สุพรรณบุรี คงสร้างขึ้นราวครึ่งหลังของพุทธศตวรรษเดียวกัน
พระปรางค์ก่อด้วยอิฐสอดินทั้งองค์ ผิวนอกตั้งแต่ฐานล่างขึ้นไปจนถึงชั้นรับนภศูลฉาบปูนเกลี้ยง เหนือฐานเชิงบาตรก่อเป็นครรภคฤหะทรงสี่เหลี่ยม ภายในห้องสี่เหลี่ยมเปิดเป็นคูหาทางเข้าด้านหน้าพระปรางค์ ภายนอกครรภคฤหะอีก 3 ทิศทำเป็นคูหาก่อพื้นในช่องตัน เหนือซุ้มคูหาเป็นชั้นครุฑอัษฏางค์ สำหรับอายุการสร้างพระปรางค์องค์นี้
เจดีย์สมัยอู่ทอง 2 องค์ ด้านหน้าพระปรางค์ อยู่ในสภาพทรุดโทรม ลักษณะเช่นเดียวกันกับเจดีย์สมัยอู่ทองวัดพระรูป เป็นเจดีย์ไม่มีบัลลังก์แต่ทำเป็นลูกแก้วกลีบมะเฟืองขึ้นไป ทรงระฆังเป็นเส้นตั้ง พระพุทธรูปหินทราย มีจำนวนมากกว่า 100 องค์ อยู่ในสภาพชำรุดไม่เป็นรูปทับถมจมดินอยู่ในซอกวิหารหน้าองค์พระปรางค์ราวกับเป็น สุสานพระหินทราย วิหารเก่าและวิหารแกลบ อยู่ด้านหลังองค์พระปรางค์ มีวิหารเก่าอยู่ 2 หลัง พระประธานหันพระพักตร์ไปทางทิศตะวันตกตามคติของมอญ ด้านหลังพระประธานมีวิหารแกลบอยู่ 4 หลัง เป็นวิหารที่บูรณะขึ้นใหม่ในราว พ.ศ. 2469 ภายในวิหารแกลบบางหลังประดิษฐานพระพุทธรูปสกุลช่างอู่ทอง
พระเครื่อง

วัดเป็นต้นกำเนิดของพระพิมพ์ผงสุพรรณบุรีที่โด่งดังมากในวงการพระเครื่องและเป็นหนึ่งในเบญจภาคี
วัดหงษ์ (จังหวัดพระนครศรีอยุธยา)

ระวังสับสนกับ วัดหงส์ (จังหวัดพระนครศรีอยุธยา) หรือ วัดหงส์รัตนารามราชวรวิหาร
| วัดหงษ์ |
| --- | --- |

ที่ตั้ง: ตำบลหันสัง อำเภอบางปะหัน จังหวัดพระนครศรีอยุธยา
ประเภท: วัดราษฎร์
นิกาย: มหานิกาย
พระพุทธรูปสำคัญ: หลวงพ่อขาว
เจ้าอาวาส: พระมหาไท อิสฺสรธมฺโม ดร.
 สถานีย่อยพระพุทธศาสนา
วัดหงษ์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหันสัง อำเภอบางปะหัน จังหวัดพระนครศรีอยุธยา ตั้งอยู่ริมฝั่งซ้ายของคลองหันสัง บนพื้นที่ดิน 35 ไร่ ปัจจุบันมีพระมหาไท อิสฺสรธมฺโม ดร. ดำรงตำแหน่งเจ้าอาวาส
วัดหงษ์เป็นวัดเก่าแก่มาตั้งแต่สมัยอยุธยา ต่อมาเป็นวัดร้างอยู่นานพอสมควร แล้วก่อสร้างขึ้นใหม่เมื่อ พ.ศ. 2468 โดยพระอธิการแว่ว เป็นผู้นำ และได้รับพระราชทานวิสุงคามสีมาในครั้งหลังเมื่อวันที่ 15 พฤศจิกายน พ.ศ. 2519 มีพิธีผูกพัทธสีมาเมื่อวันที่ 20 มีนาคม พ.ศ. 2520 วัดหงษ์มีเสาหงส์อยู่หน้าวัด จึงเชื่อว่า ชาวบ้านคงมีเชื้อสายมอญได้ช่วยกันบำรุงวัด
ปูชนียวัตถุที่สำคัญ ได้แก่ พระประธานในอุโบสถ ขนาดหน้าตักกว้าง 3 ศอก 9 นิ้ว พร้อมพระอัครสาวกซ้ายขวา และพระพุทธรูปเก่าแก่ที่นำมาจากวัดร้างจำนวนหนึ่ง และมี หลวงพ่อขาว พระพุทธรูปเก่าแก่ที่มีการซ่อมแซมใหม่
รายนามเจ้าอาวาส

พระอธิการแว่ว
พระอธิการหว่าง
พระอธิการหวัง
พระอธิการผิว ปสนฺโน
พระอธิการสำเนียง ปโยโค พ.ศ. 2516–2542
พระครูเกษมวัฒนาภรณ์
พระมหาไท อิสฺสรธมฺโม ดร. พ.ศ. 2565-ปัจจุบัน
วัดสมานรัตนาราม

| วัดสมานรัตนาราม |
| --- | --- |


ชื่อสามัญ: วัดสมานรัตนาราม, วัดใหม่ขุนสมานเพิ่มนคร, วัดไผ่แสวก
ที่ตั้ง: ตำบลบางแก้ว อำเภอเมืองฉะเชิงเทรา จังหวัดฉะเชิงเทรา
ประเภท: วัดราษฎร์
นิกาย: ธรรมยุติกนิกาย 
 สถานีย่อยพระพุทธศาสนา
วัดสมานรัตนาราม เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ริมแม่น้ำบางปะกง ในตำบลบางแก้ว อำเภอเมืองฉะเชิงเทรา จังหวัดฉะเชิงเทรา มีเนื้อที่ ตามหน้าโฉนดที่ตั้งวัด 26 ไร่ 3 งาน 50 ตารางวา (ที่ดินนอกวัดไม่มี) วัดตั้งอยู่ในตำแหน่งฮวงจุ้ยมงคล (ถุงเงินถุงทอง)
ครอบครัวท่านขุนสมานจีนประชา (เดิมชื่อจ๋าย) เมื่อท่านขุนสมานจีนประชาถึงแก่กรรมแล้ว ภรรยาทั้ง 2 ของท่านขุนสมานจีนประชา นางทิม สืบสมาน และ นางผ่อง สืบสมาน (เพิ่มนคร) พร้อมด้วย นางยี่สุ่น มีความศรัทธาคิดจะสร้างวัดเพื่ออุทิศส่วนกุศลให้สามีผู้ล่วงลับ จึงได้ดำเนินการสร้างวัด ปรากฏตามหลักฐาน เมื่อ พ.ศ. 2422 เมื่อสร้างวัดเสร็จเรียบร้อยแล้ว จึงได้ตั้งชื่อวัดว่า วัดใหม่ขุนสมานเพิ่มนคร แต่เดิมเป็นฝ่ายมหานิกาย แต่ปกครองไม่นานนัก ผู้สร้างวัดได้ถวายพระในคณะธรรมยุตมีพระครูศิริปัญญามุนี (อ่อน เทวนิโพ) เป็นประธานสงฆ์ในการรับถวาย ต่อมาสมเด็จพระมหาสมณเจ้า กรมพระยาวชิรญาณวโรรสเสด็จออกตรวจสังฆมณฑลทางเรือตามลำแม่น้ำบางปะกง พระองค์ทรงเห็นป้ายชื่อวัดว่าไม่สอดคล้องกับตำบลไผ่แสวก จึงทรงตั้งชื่อเสียใหม่ว่า วัดไผ่แสวก เพื่อให้สอดคล้องกับตำบล แต่เมื่อทางราชการได้ยุบตำบลไผ่แสวกไปรวมกับตำบลบางแก้ว พระเถระผู้ใหญ่พร้อมด้วยภิกษุสามเณรชาวบ้านอุบาสกอุบาสิกาต่างก็มีความเห็นพ้องกันว่าสมควรที่จะเปลี่ยนชื่อวัดเสียใหม่ เป็น "วัดสมานรัตนาราม" ให้มีชื่อคำว่า สมาน เพราะเป็นตระกูลที่สร้างวัดและคำว่าแก้ว เพื่อให้สอดคล้องกับตำบล
ภายในเป็นที่ประดิษฐานของพระพิฆเนศปางนอนเสวยสุข องค์ใหญ่ที่สุดในประเทศไทย เจ้าแม่กวนอิมปางประทานบุตรที่ใหญ่ที่สุดในประเทศไทย มีเทวรูปพระพรหม 4 หน้าขนาดใหญ่ พระราหู และยังมีศาลาปฏิบัติธรรม
พระพิฆเนศองค์ใหญ่
รูปเหมือน ขุนสมานจีนประชา
พระธาตุอินทร์แขวนจำลอง
พระพรหม
รายนามเจ้าอาวาส

พระสมุห์ทัด สุวัณโณ
พระสุชิต สุชิโต
พระครูอนันตธรรมรัต (อนันต์ อติลาโภ)
พระสมุห์เอี่ยม (เอี่ยมบุญเลอ)
พระครูสุทธาภิมุข (ผิน สุทธาภิมุโข สิทธิโกศล)
พระราชวชิรประชานาถ (ไพรัตน์ ปญญาธโร) เจ้าคณะจังหวัดฉะเชิงเทรา (ธ)
วันทยาวุธ

วันทยาวุธ คือการกระทำตามคำสั่งในการฝึกแบบสากล ที่นิยมใช้ในการฝึกของเหล่าทหารและลูกเสือ โดยใช้เป็นสัญลักษณ์ในการทำความเคารพด้วยอาวุธประจำกาย
วัดสมอราย (อำเภอเมืองนครราชสีมา)

| วัดสมอราย |
| --- | --- |
th
ที่ตั้ง: เลขที่ 432 ถนนมุขมนตรี ตำบลในเมือง อำเภอเมืองนครราชสีมา จังหวัดนครราชสีมา 30000
ประเภท: วัดราษฎร์
นิกาย: เถรวาท สังกัดมหานิกาย
เจ้าอาวาส: พระอธิการศิริศักดิ์ ยสินฺธโร
 สถานีย่อยพระพุทธศาสนา
วัดสมอราย สร้างขึ้นเมื่อ พ.ศ. 2299 เป็นวัดราษฎร์ สังกัดมหานิกาย ตั้งอยู่เลขที่ 432 ถนนมุขมนตรี ตำบลในเมือง อำเภอเมืองนครราชสีมา จังหวัดนครราชสีมา
การสร้างวัดสันนิษฐานจากภูมิทัศน์บริเวณรอบวัด ในสมัยนั้นมีต้นสมอเกิดขึ้นเรียงรายมากมาย ชาวบ้านจึงถือเอาเหตุนี้มาตั้งชื่อวัดสืบมา
ต่อมาเมื่อปี พ.ศ. 2502 จึงได้รับพระราชทานวิสุงคามสีมา
ลำดับเจ้าอาวาสที่ปรากฏชื่อชัดเจน

| ลำดับที่ | เจ้าอาวาส | ปี |
| --- | --- | --- |
| 1 | พระกร่อม |  |
| 2 | พระอธิการพรหม |  |
| 3 | พระครูพรหมวิหารี (รอด) |  |
| 4 | พระมหาเจือ อตฺถโกสโล |  |
| 5 | พระครูสิริจันทวโรภาส |  |
| 6 | พระอธิการศิริศักดิ์ ยสินฺธโร | เจ้าอาวาสรูปปัจจุบัน |
วัดกระจัง

| วัดกระจัง |
| --- | --- |


ที่ตั้ง: เลขที่ 31 ซอยบรมราชชนนี 67 ถนนบรมราชชนนี แขวงฉิมพลี เขตตลิ่งชัน กรุงเทพมหานคร 10170
ประเภท: วัดราษฎร์
นิกาย: มหานิกาย
เจ้าอาวาส: พระครูสิทธิวัฒนคุณ (พรพรหม ฐิตคุโณ)
 สถานีย่อยพระพุทธศาสนา
วัดกระจัง เป็นวัดราษฎร์สังกัดคณะสงฆ์มหานิกาย ตั้งอยู่ริมฝั่งเหนือของคลองบางระมาด ในแขวงฉิมพลี เขตตลิ่งชัน กรุงเทพมหานคร วัดมีศูนย์การเรียนรู้ชุมชนตั้งอยู่ในที่ดินวัด
ประวัติ

วัดกระจังสร้างขึ้นเมื่อประมาณ พ.ศ. 2326 ไม่ทราบนามและประวัติผู้สร้าง สันนิษฐานว่าน่าจะมีผู้ยกที่ดินให้เป็นที่สร้างวัดและชาวบ้านละแวกนั้นร่วมกันสร้างขึ้นมา และน่าจะได้รับพระราชทานวิสุงคามสีมาราว พ.ศ. 2330
อาคารเสนาสนะ

อุโบสถเดิม เป็นโบสถ์มหาอุต มีฐานเสมาเป็นแบบอยุธยาตอนปลาย สถาปัตยกรรมใบเสมาเป็นศิลาแลงนั่งแท่น ไม่มีซุ้มเสมา และยังคงใช้กระเบื้องว่าวดินเผาแบบอยุธยา ต่อมาเมื่อพ.ศ. 2516 ได้บูรณะอุโบสถจากเดิม 3 ห้อง ขยายเป็น 5 ห้อง ณ พัทธสีมาเดิม ประตูด้านหน้า 1 ช่อง ด้านหลัง 1 ช่อง การบูรณะครั้งนี้ได้รับการบริจ่คทรัพย์จาก พ.ต.ญ.อัญชัน แปลกสุวรรณ จำนวน 700,000 บาท เมื่อแล้วเสร็จ สมเด็จพระอริยวงศาคตญาณสมเด็จพระสังฆราช วัดราชบพิธสถิตมหาสีมาราม เสด็จพระดำเนินที่ท่าราชวรดิฐ ประทับเรือพระที่นั่งมาขึ้นท่าน้ำวัดกระจัง เป็นองค์ประธานยกช่อฟ้าอุโบสถ สมโภชอุโบสถ และประทับ ณ ศาลารับเสด็จด้านข้างอุโบสถ ประทานของที่ระลึกให้พระสงฆ์และประชาชน  เมื่อวันที่ 19 ธันวาคม พ.ศ. 2521 ภายในอุโบสถประดิษฐานพระประธานปางสมาธิ เป็นพระพุทธรูปศิลาแลงพอกด้วยปูนปั้นลงรักปิดทอง พระประธาน 1 องค์ และพระพุทธบริวารประดิษฐานบนฐานชุกชี หันพระพักตร์ครบทั้ง4ทิศ จำนวน 17 องค์ พระอัครสาวก 2 องค์ เป็นการสร้างตามคติพระรักษาเมือง จึงได้ถวายพระนามพระประธานในอุโบสถว่า พระพุทธรักษาเมือง
ศาลาการเปรียญ หลังเดิมตั้งอยู่ด้านหลังอุโบสถ เป็นอาคาร 2 ชั้น ขั้นบนเป็นไม้ ชั้นล่างเป็นคอนกรีต ปัจจุบันได้ทำการรื้อถอนและสร้างใหม่ เป็นอาคารคอนกรีต2ชั้น ชั้นบนศาลามีธรรมาสน์ไม้ ฐาน 8 เหลี่ยม รอบฐานเขียนภาพจิตรกรรมเรื่องรามเกียรติ์ สร้างด้วยศรัทธาของนางสาวอำนวย เฉยพ่วง และนางสาววัชรี เฉยพ่วง อุทิศแด่บุพการี
อาคารปฏิบัติธรรมสนธยาภาวนานิมิตรมงคล เป็นอาคารเอนกประสงค์2ชั้น เพื่อใช้จัดงานบำเพ็ญกุศล ศาสนพิธีและกิจกรรมของชุมชน โดยการบริจาคทรัพย์ของ ดร.สนธยา กล่อมเปลี่ยน
วิหารอดีตเจ้าอาวาสตั้งอยู่ด้านหน้าศาลาการเปรียญ ภายในประดิษฐานรูปอดีตเจ้าอาวาส ได้แก่ พระอาจารย์แย้ม และพระครูสังฆรักษ์ (ต่วน)
หมู่กุฏิสงฆ์เป็นอาคารไม้ชั้นเดียว ทรงไทย ยกพื้น ตั้งอยู่ฝั่งด้านทิศตะวันตกของวัด หอระฆังเก่าสร้างด้วยไม้สักแบบโบราณ เครื่องบนตัวลำยองสลักไม้ ส่วนหอระฆังใหม่ก่ออิฐถือปูน อยู่บริเวณปากคูน้ำภายในวัด
สิ่งศักดิ์สิทธิ์ประจำวัดคือ พระอินทร์ พระยม และท้าวเวสสุวรรณ ด้านหน้าอุโบสถ
ปัจจุบันมีการจัดแสดงจุดเรียนรู้เรือกำปั่นและเรือบิณฑบาต
รายนามเจ้าอาวาส

พระอาจารย์แดง
พระอธิการแย้ม ธมฺมสโร
พระครูสังฆรักษ์ต่วน อุตฺตรธมฺโม
พระสมุห์ฟุ้ง วิจารธมฺโม พ.ศ. 2508–2547
พระครูสิทธิวัฒนคุณ (พรพรหม ฐิตคุโณ) พ.ศ. 2548-ปัจจุบัน
รายชื่อโบราณสถานในกรุงเทพมหานคร

แผนที่กรุงเทพมหานคร แสดงการแบ่งกลุ่มโบราณสถานที่ใช้ในวิกิพีเดีย:
(1) เขตคลองสานและธนบุรี
(2) ฝั่งธนบุรียกเว้นเขตตามข้อ (1)
(3) เขตพระนคร
(4) เขตป้อมปราบศัตรูพ่ายและเขตสัมพันธวงศ์
(5) เขตดุสิต
(6) ฝั่งพระนครยกเว้นเขตตามข้อ (3), (4), (5)
รายชื่อโบราณสถานในฝั่งธนบุรี (ยกเว้นเขตคลองสานและธนบุรี) กรุงเทพมหานคร
รายชื่อโบราณสถานในเขตคลองสานและธนบุรี กรุงเทพมหานคร
รายชื่อโบราณสถานในฝั่งพระนคร (ยกเว้นเขตพระนคร ป้อมปราบศัตรูพ่าย สัมพันธวงศ์ และดุสิต) กรุงเทพมหานคร
รายชื่อโบราณสถานในเขตพระนคร กรุงเทพมหานคร
รายชื่อโบราณสถานในเขตป้อมปราบศัตรูพ่ายและสัมพันธวงศ์ กรุงเทพมหานคร
รายชื่อโบราณสถานในเขตดุสิต กรุงเทพมหานคร
วอลเลย์บอลชายทีมชาติไทยรุ่นอายุไม่เกิน 19 ปี

ทีมวอลเลย์บอลชายทีมชาติไทยรุ่นอายุไม่เกิน 19 ปี เป็นทีมวอลเลย์บอลชายยุวชนทีมชาติไทย รุ่นอายุไม่เกิน 19 ปี โดยในปี 2021 สร้างประวัติศาสตร์ด้วยการเข้าร่วมการแข่งขันวอลเลย์บอลชายชิงแชมป์โลกรุ่นอายุไม่เกิน 19 ปีในรอบ 18 ปี โดยสามารถเข้าสู่รอบ 16 ทีมสุดท้ายและคว้าอันดับ13 มาได้สำเร็จ
รายชื่อผู้เล่นชุดปัจจุบัน

รายชื่อผู้เล่นชุดล่าสุด อ้างอิงจากการแข่งขันวอลเลย์บอลชายชิงแชมป์โลก รุ่นอายุไม่เกิน 19 ปี 2021
หัวหน้าผู้ฝึกสอน :  ขจรศักดิ์ มานะพรชัย
| No>  | ชื่อผู้เล่น | ตำแหน่ง | วัน เดือน ปีเกิด | ส่วนสูง | สังกัด |
| --- | --- | --- | --- | --- | --- |
| 01 !1 | ณัฐพงษ์ ชาชำนาญ | ตัวรับอิสระ | ไม่มีข้อมูล | 174 เซนติเมตร (5 ฟุต 8 1⁄2 นิ้ว) | โรงเรียนนวมินทราชูทิศ มัชฌิม |
| 02 !2 | เชิดชัย ฉิมพิภพ | ตัวเซต | 13 มิถุนายน พ.ศ. 2546 | ไม่มีข้อมูล | โรงเรียนท่าข้ามพิทยาคม |
| 03 !3 | กิตติพงษ์ สังศักดิ์ | หัวเสา | 27 กุมภาพันธ์ พ.ศ. 2548 | 185 เซนติเมตร (6 ฟุต 1 นิ้ว) | โรงเรียนเทศบาลวัดสระทอง |
| 05 !5 | เบญจมินทร์ ใจดี | บอลเร็ว | ไม่มีข้อมูล | 185 เซนติเมตร (6 ฟุต 1 นิ้ว) | นวมินทร-ได​มอนด์​ฟูด​ |
| 06 !6 | จักรี อุดมประเสริฐ | ตัวเซต | 6 เมษายน พ.ศ. 2546 | 185 เซนติเมตร (6 ฟุต 1 นิ้ว) | โรงเรียนกีฬาองค์การบริหารส่วนจังหวัดร้อยเอ็ด |
| 07 !7 | ชนุตย์ ผึ้งกระโทก | บอลเร็ว | ไม่มีข้อมูล | ไม่มีข้อมูล | ไม่มีข้อมูล |
| 10 !10 | ภูติดล ทากาบุตร | หัวเสา | 8 กรกฎาคม พ.ศ. 2546 | 178 เซนติเมตร (5 ฟุต 10 นิ้ว) | โรงเรียนเพชรวิทยาคาร |
| 11 !11 | ภาณุพงศ์ คำภูมี | บอลเร็ว | 1 ธันวาคม พ.ศ. 2546 | 193 เซนติเมตร (6 ฟุต 4 นิ้ว) | โรงเรียนกีฬานครนนท์วิทยา 6 |
| 12 !12 | สัตตยา วะดีศิริศักดิ์ | หัวเสา | ไม่มีข้อมูล | 188 เซนติเมตร (6 ฟุต 2 นิ้ว) | โรงเรียนกีฬาจังหวัดสุพรรณบุรี |
| 14 !14 | นครินทร์ อินธนู | ตัวรับอิสระ | ไม่มีข้อมูล | 172 เซนติเมตร (5 ฟุต 7 1⁄2 นิ้ว) | โรงเรียนกีฬาจังหวัดสุพรรณบุรี |
| 17 !17 | จักรพันธ์ วิรุณภักดี | ตัวตีบีหลัง | ไม่มีข้อมูล | 175 เซนติเมตร (5 ฟุต 9 นิ้ว) | โรงเรียนนวมินทราชูทิศ มัชฌิม |
| 19 !19 | ธนกร คัณฑักษ์ | ตัวตีบีหลัง | 10 พฤศจิกายน พ.ศ. 2546 | 191 เซนติเมตร (6 ฟุต 3 นิ้ว) | โรงเรียนท่าข้ามพิทยาคม |
คณะผู้ฝึกสอนและทีมงาน

หัวหน้าผู้ฝึกสอน : ขจรศักดิ์ มานะพรชัย
ผู้ช่วยผู้ฝึกสอน : วรวุฒิ ทองดา และ ณัฐวุธ และสง่า
ผู้จัดการทีม : สถาพร พาณิช
นักกายภาพ : วรพงษ์ คงทอง
เทรนเนอร์ : ศาสตรา อินทรประเสริฐ
ดูเพิ่ม

วอลเลย์บอลชายทีมชาติไทย
แหล่งข้อมูลอื่น

| ด ค กทีมกีฬาทีมชาติไทย |
| --- | --- |
 แบดมินตัน  เบสบอล  บาสเกตบอล  ช  ญ  แฮนด์บอลชายหาด  ช  ญ  ฟุตบอลชายหาด  มวยสากล  คริกเกต ช  ญ  ฟุตบอล  ช  ญ  ช ยู-23  ช ยู-21  ช ยู-20  ญ ยู-20  ช ยู-17  ญ ยู-17  ช ยู-14  ฟลอร์บอล  ช  ญ  ฟุตซอล ช  ญ  แฮนด์บอล ช  ญ  ฮอกกี้สนาม ช  ญ  ฮอกกี้น้ำแข็ง ช  ญ  ช ยู-18  กาบัดดี้ ช  ญ  เนตบอล  รักบี้ลีก  รักบี้ยูเนียน ช  ญ  ช7  ญ7  ซอฟต์บอล ช  ญ  เทเบิลเทนนิส ช  ญ  เทนนิส ช  ญ  วอลเลย์บอล ช  ญ  ช ยู-19  โปโลน้ำ ช  ญ  วีลแชร์บาสเกตบอล ช  ญ  กรีฑา 
 โอลิมปิก  โอลิมปิกเยาวชน  พาราลิมปิก  เอเชียนเกมส์  ซีเกมส์  กีฬามหาวิทยาลัยโลก  เวิลด์เกมส์
วัดสมรโกฏิ (จังหวัดนนทบุรี)

| วัดสมรโกฏิ |
| --- | --- |


ที่ตั้ง: เลขที่ 16 หมู่ที่ 8 ซอยรัตนาธิเบศร์ 17 ถนนรัตนาธิเบศร์ ตำบลบางกระสอ อำเภอเมืองนนทบุรี จังหวัดนนทบุรี 11000
ประเภท: วัดราษฎร์
นิกาย: มหานิกาย
เจ้าอาวาส: พระครูสุธีกิตติวัตร
 สถานีย่อยพระพุทธศาสนา
วัดสมรโกฏิ [สะ-หฺมอ-ระ-โกด] เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางกระสอ อำเภอเมืองนนทบุรี จังหวัดนนทบุรี มีพื้นที่ทั้งหมด 22 ไร่ 2 งาน 92 ตารางวา และมีที่ธรณีสงฆ์ 1 แปลง มีเนื่อที่ 8 ไร่ 40 ตารางวา
วัดสมรโกฏิตั้งเป็นวัดเมื่อ พ.ศ. 2384 ไม่ทราบนามและประวัติผู้สร้าง แต่น่าจะเป็นวัดเก่า การสร้างวัดแต่เดิมนั้นเริ่มมาจากสมัยอยุธยา โดยพระเจ้าอู่ทองพร้อมด้วยราชบริพารและประชาชนทั่วไปอพยพหนีโรคร้ายมาพำนักอาศัยแถวบริเวณนี้ เมื่อนานเข้าแม้โรคระบาดระงับไปแล้ว ผู้ที่ยังพำนักอยู่ก็ดีหรือผู้ที่ทิ้งบ้านเรือนไว้ก็ดีได้สร้างเป็นวัดขึ้นมา วัดได้รับพระราชทานวิสุงคามสีมาเมื่อวันที่ 15 มกราคม พ.ศ. 2513 พื้นที่บางส่วนของวัดได้ใช้เป็นโรงเรียนชุมชนวัดสมรโกฏิ (อยู่พูนราษฎร์บำรุง)
ในอุโบสถมีพระพุทธรูปที่ทำจากทองคำแท้ และภาพเขียนจิตรกรรมฝาผนังที่งดงามมาก ในวิหารมีพระพุทธรูปทำจากหินอ่อนแท้ เป็นพระพุทธรูปปางแสดงปฐมเทศนาและรูปจำลองหลวงปู่เสือ เจดีย์ย่อมุมไม้สิบสองมีฐานสิงห์ 4 ชั้น เหนือฐานสิงห์เป็นฐานบัวองค์ระฆังย่อมุมไม้สิบสอง เหนือขึ้นไปเป็นฐานสี่เหลี่ยมย่อมุมและฐานบัวหงาย 1 องค์ ส่วนยอดเหนือปล่องไฉนหักหาย ปัจจุบันกรมศิลปากรได้ขึ้นทะเบียนเจดีย์องค์นี้เป็นโบราณสถาน วัดยังมีรูปจำลองอดีตเจ้าอาวาส
รายนามเจ้าอาวาส

พระอาจารย์เสือ
พระอาจารย์เปลี่ยน
พระอาจารย์จันทร์
หลวงตากราล พ.ศ. 2427–2441
พระอาจารย์แย้ม พ.ศ. 2442–2451
พระอาจารย์สุด พ.ส. 2452–2469
พระอาจารย์เที่ยน พ.ศ. 2470–2473
พระอาจารย์แย้ม พ.ศ. 2474–2478
พระอาจารย์โปร่ง พ.ศ. 2479–2482
พระอาจารย์ลี พ.ศ. 2483–2486
พระอาจารย์มา พ.ศ. 2487–2490
พระอาจารย์บก พ.ศ. 2491–2499
พระอธิการเยี่ยม พ.ศ. 2504–2507
พระครูนนทรานุวัตร
พระครูสุธีกิตติวัตร
วัดพระศรีรัตนมหาธาตุเชลียง

| วัดพระศรีรัตนมหาธาตุเชลียง   (อุทยานประวัติศาสตร์ศรีสัชนาลัย) |
| --- | --- |
   พระวิหารและเจดีย์ทรงปรางค์ วัดพระศรีรัตนมหาธาตุเชลียงในเดือนธันวาคม พ.ศ. 2566

ข้อมูลทั่วไป
สถานะ: เปิดใช้งาน
ประเภท: วัดมหาธาตุ   โบราณสถานนอกกำแพงเมืองด้านทิศใต้ อุทยานประวัติศาสตร์ศรีสัชนาลัย
สถาปัตยกรรม: สถาปัตยกรรมขอมแบบบายน สถาปัตยกรรมสมัยสุโขทัย สถาปัตยกรรมแบบเจดีย์ทรงปรางค์สมัยอยุธยา
เมือง: อำเภอศรีสัชนาลัย จังหวัดสุโขทัย
ประเทศ:  ประเทศไทย
เริ่มสร้าง: ราวพุทธศตวรรษที่ 18
ในกำกับดูแลของ: กรมศิลปากร
ข้อมูลทางเทคนิค
โครงสร้าง: ศิลาแลงฉาบปูน
แหล่งมรดกโลกโดยยูเนสโก เกณฑ์พิจารณา: วัฒนธรรม: (i), (iii)    โบราณสถานที่ขึ้นทะเบียนโดยกรมศิลปากร เลขอ้างอิง: 0004601
วัดพระศรีรัตนมหาธาตุ เมื่อปี พ.ศ. 2547
วัดพระศรีรัตนมหาธาตุ เมื่อปี พ.ศ. 2562
วัดพระศรีรัตนมหาธาตุเชลียง เป็นโบราณสถานนอกกำแพงด้านทิศใต้ของอุทยานประวัติศาสตร์ศรีสัชนาลัย อำเภอศรีสัชนาลัย จังหวัดสุโขทัย โดยตั้งอยู่บริเวณคุ้งแม่น้ำยม ภายนอกแนวคูเมืองหลักของเมืองโบราณศรีสัชนาลัย ปัจจุบันเป็นส่วนหนึ่งของวัดพระศรีรัตนมหาธาตุราชวรวิหาร ซึ่งเป็นพระอารามหลวงชั้นเอกชนิดราชวรวิหาร
วัดพระศรีรัตนมหาธาตุเชลียง ได้รับการขึ้นทะเบียนโบราณสถานแห่งชาติเมื่อปี พ.ศ. 2478 ต่อมาได้โอนมาขึ้นในปกครองคณะสงฆ์เมื่อปี พ.ศ. 2479 และได้รับสถาปนาเป็นพระอารามหลวงเมื่อปี พ.ศ. 2501
สถานที่ตั้ง

วัดพระศรีรัตนมหาธาตุเชลียงตั้งอยู่นอกกำแพงเมืองศรีสัชนาลัย ตรงช่วงแหลมโค้งข้อศอกของแม่น้ำยม หันหน้าวัดไปทางทิศตะวันออก  และตั้งอยู่นอกกำแพงด้านใต้ของเมืองศรีสัชนาลัยระยะทาง 1.9 กิโลเมตร
เส้นทางเข้าสู่วัด

จากตัวเมืองสุโขทัยไปทางทิศเหนือตามทางหลวงแผ่นดินหมายเลข 101 ประมาณ 55 กิโลเมตร  ปัจจุบันนักท่องเที่ยวและผู้สนใจเข้าชมสามารถนั่งรถ บขส. มาลงได้โดยถ้ามาจากสถานีขนส่ง ที่อ.เมือง สุโขทัย ให้แจ้งว่ามาลงที่ "พระปรางค์" ซึ่งเป็นชื่อที่ชาวบ้านใช้เรียกขานวัดนี้  เมื่อลงจากรถ บขส. จะเป็นซุ้มประตูทางเข้าวัดโดยผ่านชุมชน นักท่องเที่ยวสามารถขี่จักรยานชมรอบๆ อุทยานประวัติศาสตร์ศรีสัชนาลัย โดยเช่าจักรยานได้ ณ ร้านค้าที่จุดลงจากรถ บขส.นี้และฝากกระเป๋าสัมภาระไว้ที่ร้านค้าได้  เมื่อผ่านซุ้มประตูเข้ามาจะผ่านชุมชนประมาณ 100 เมตร จะพบสะพานแขวนไม้ข้ามแม่น้ำยม เพื่อไปยังวัดพระปรางค์ซึ่งอยู่ฝั่งตรงข้าม นักท่องเที่ยวชาวไทยเสียค่าธรรมเนียมบำรุงอุทยานประวัติศาสตร์ศรีสัชนาลัยเฉพาะจุดนี้ก่อน 10 บาท และจะได้แผนที่นำชมอุทยานประวัติศาสตร์ศรีสัชนาลัยด้วย
วันทรงดนตรี

วันทรงดนตรี เป็นวันที่ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เสด็จพระราชดำเนินตามคำกราบบังคมทูลเชิญของมหาวิทยาลัยต่าง ๆ  เช่น จุฬาลงกรณ์มหาวิทยาลัย มหาวิทยาลัยธรรมศาสตร์ มหาวิทยาลัยเกษตรศาสตร์ มหาวิทยาลัยศรีนครินทรวิโรฒ เพื่อทรงดนตรีและทรงสังสรรค์ร่วมกับนิสิตนักศึกษาเป็นการส่วนพระองค์  โดย สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง รวมทั้ง สมเด็จพระเจ้าลูกยาเธอ และสมเด็จพระเจ้าลูกเธอ ก็จะโดยเสด็จพระราชดำเนิน และทรงร่วมในการแสดงดนตรีด้วย